Ulykken skete omkring klokken 17.15 hvor en landmand tabte en vognstang over sin fod i forbindelse med en frakobling af vognen fra en traktor. - Han er kørt på sygehuset og risikerer at miste en eller flere tæer, fortæller vagtchef ved Nordjyllands Politi Per Vagn Nielsen. Politiet har underrettet Arbejdstilsynet om ulykken og de skal nu undersøge omstændighederne omkring ulykken nærmere.

Opsummering:
En landmand fra Hobro-området mister måske en eller flere tæer efter en ulykke onsdag eftermiddag.